Борис Младенов-Young
Живеем в малка къща
мезонет…

chitanka.info

Живеем в малка къща — мезонет,

извила строен ръст на три етажа,

с градинки, цъфнали отзад, отпред,

с последен, нов модел кола в гаража.

И шетайки, по сто пъти на ден

се качваме догоре и обратно —

за милата ми бабка и за мен

това е хем полезно, хем приятно.

Етажите сега не са проблем,

но, Боже мой!, не знам какво ще стане,

когато грохнем някога съвсем

и старостта дълбока ни обхване.

Тогаз по стълбите в дома любим

нагоре и надолу… ще пълзим!

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.